**“Багануур” ХК-ийн Засаглалын кодексийн хэрэгжилтийн тайлан**

|  |  |  |  |  |  |
| --- | --- | --- | --- | --- | --- |
| № | Гарчиг | Авбал зохих нийт оноо | Үнэлсэн оноо | Хяналтын оноо | Үнэлгээний хувь |
| 1 | ТУЗ-ын бүтэц, зохион байгуулалт | 12 | 9 |  | 75 |
| 2 | ТУЗ-ын дэргэдэх хороод, тэдгээрийн чиг үүрэг | 10 | 10 |  | 100 |
| 3 | Тайлагнал, мэдээллийн ил тод, байдал | 6 | 5 |  | 84 |
| 4 | Аудит, хяналтын тогтолцоо | 6 | 5 |  | 84 |
| 5 | Эрсдэлийн удирдлага | 8 | 4 |  | 50 |
| 6 | Эрх бүхий албан тушаалтны цалин урамшуулал | 6 | 5 |  | 84 |
| 7 | Оролцогч талуудын эрх ашиг | 8 | 7 |  | 88 |
| 8 | Компанийн соёл | 6 | 6 |  | 100 |
| 9 | Хувьцаа эзэмшигчдийн эрх | 10 | 7 |  | 70 |
|  |  |  |  |  |  |

“Багануур” ХК нь Монголын Хөрөнгийн биржийн бүртгэлтэй ХК-иудад зориулсан “Компанийн засаглалын кодексийн хэрэгжилтийг үнэлэх үнэлгээний асуулга”-ыг ашиглан үндсэн есөн үзүүлэлтийн хүрээнд 0-2 оноогоор үнэлж, асуулт тус бүрд хувьд шилжүүлэн гаргасан болно. Нэгдсэн дүнгээс харахад “Багануур” ХК-ийн засаглалын нэгдсэн үнэлгээ нь 82 хувьтай буюу засаглал хэвийн түвшинд гэж үнэлэгдэж байна.

|  |  |  |  |
| --- | --- | --- | --- |
| Компанийн засаглалын үнэлгээний асуулга | | | |
| Кодексийн хэрэгжилтийг “Хэрэгжүүл, эсхүл тайлбарла” гэсэн зарчмын дагуу тайлагнах ба кодексийн зүйл тус бүрээр биелсэн эсэх, биелүүлээгүй бол яагаад биелүүлээгүй, түүнийг орлох бүтэц, зохион байгуулалтын арга хэмжээ авсан, эсхүл авч байгаа, хэрэв төлөвлөж буй бол хугацаатайгаар нь тайлбар хэсэгт тусгана. | | | |
|  |
| НЭГДҮГЭЭР ЗАРЧИМ. ТӨЛӨӨЛӨН УДИРДАХ ЗӨВЛӨЛИЙН БҮТЭЦ, ЗОХИОН БАЙГУУЛАЛТ | | | |  |
| Төлөөлөн удирдах зөвлөл нь олон талт ур чадвар, мэдлэг, туршлага, хараат бус байдал зэргийг зохистойгоор хангасан, алсын хараатай, бүтээлч, үр дүнтэй бүтэц байна | | | |  |
|  | | Хэрэгжилт | Тайлбар |  |
| 1 | 1.1. Компани нь төлөөлөн удирдах зөвлөлийн үйл ажиллагааны журмаар төлөөлөн удирдах зөвлөлийн дарга, гишүүд, нарийн бичгийн даргын чиг үүрэг, хариуцлагыг нарийвчлан зохицуулна. | Хэрэгжсэн.  2 оноо | 2019 оны 05 дугаар сарын 07-ны өдрийн 14 тоот Багануур ХК-ийн төлөөлөн удирдах зөвлөлийн тогтоолын 1 дүгээр хавсралтаар ТУЗ-ийн үйл ажиллагааны журмаар ТУЗ-ийн дарга, гишүүн, нарийн бичгийн даргын чиг үүрэг, хариуцлагыг тусгайлан заасан. |  |
| 2 | 1.2. Компани нь төлөөлөн удирдах зөвлөлийн гишүүнийг сонгон шалгаруулах, томилох асуудлыг тусгасан нэр дэвшүүлэх журам, залгамж халааны бодлогын баримт бичигтэй байна. | Хэсэгчилж хэрэгжүүлсэн буюу Залгамж халааны бодлогын баримт бичиг боловсруулах ажил эхэлсэн байгаа.  1 оноо | 2019 оны 05 дугаар сарын 07-ны өдрийн 14 тоот Багануур ХК-ийн төлөөлөн удирдах зөвлөлийн тогтоолын 3 дугаар хавсралтаар батлагдсан Төлөөлөн удирдах зөвлөлийн дэргэдэх нэр дэвшүүлэх хорооны үйл ажиллагааны журмаар нэр дэвшүүлж, сонгон шалгаруулалтыг хуульд заасны дагуу явуулж, томилж байна. |  |
| 3 | 1.3. Төлөөлөн удирдах зөвлөлийн гишүүн бүрийн ажлын туршлага, ажилласан хугацаа, хараат бус байдал, хувьцааны эзэмшлийн хувь хэмжээ, хуралдаанд оролцсон ирц зэрэг мэдээллийг жилийн үйл ажиллагааны тайланд дэлгэрэнгүйгээр тусгаж, өөрийн цахим хуудсанд байршуулна. | Хэсэгчилж хэрэгжүүлсэн Буюу Залгамж халааны бодлогын баримт бичиг боловсруулах ажил эхэлсэн байгаа.  1 оноо | Багануур ХК-ийн албан ёсны цахим хаяг болох "www.Baganuurmine.mn"-д жилийн үйл ажиллагааны тайлангууд олон нийтэд нээлттэй байх бөгөөд 2022 оны тайлангийн 11 дүгээр хуудсанд ТУЗ-ын гишүүдийн мэдээлэл нээлттэй орсон ба 2023 онд шинээр томилогдсон ТУЗ-ын гишүүдийн мэдээлэл дээрх цахим хуудсанд мөн орсон болно. |  |
| 4 | 1.4. Компани нь төлөөлөн удирдах зөвлөлийн болон түүний дэргэдэх хороодын бүтэц, бүрэлдэхүүний бодлогын баримт бичигтэй байх ба уг баримт бичигт гишүүний боловсрол, мэргэшил, ур чадвар, туршлагад тавигдах шаардлага болон хүйсийн тэнцвэр зэрэг асуудлыг тусгана. | Хэрэгжсэн.  2 оноо | 2019 оны 05 дугаар сарын 07-ны өдрийн 14 тоот Багануур ХК-ийн төлөөлөн удирдах зөвлөлийн тогтоолын 2, 3, 4 дүгээр хавсралтаар тус тус хороодын ажиллах журам батлагдсан. |  |
| 5 | 1.5. Төлөөлөн удирдах зөвлөлийн гишүүнийг анх томилогдоход чиглүүлэх сургалтыг зохион байгуулах ба ажил үүргээ гүйцэтгэхэд шаардлагатай ур чадвар, мэдлэг, мэдээллийг олгох, шинэчлэх сургалтад тогтмол хамруулна. | Хэрэгжүүлж эхлэхээр ажиллаж байна.  1 оноо | Энэ асуулгад дурдсан асуудлаар тусгайлан журам боловсруулахаар ажиллаж байгаа болно. Залгамж халааны бодлогын баримт бичгийг боловсруулан батлуулахаар ажиллаж байгаа . |  |
| 6 | 1.6. Төлөөлөн удирдах зөвлөлийн нарийн бичгийн дарга нь төлөөлөн удирдах зөвлөлийн үйл ажиллагааг зохистой явуулах асуудлаар төлөөлөн удирдах зөвлөлийн даргаар дамжуулан хариуцлага хүлээнэ. | Хэрэгжсэн.  2 оноо | 2019 оны 05 дугаар сарын 07-ны өдрийн 14 тоот Багануур ХК-ийн төлөөлөн удирдах зөвлөлийн тогтоолын 1 дүгээр хавсралтаар ТУЗ-ийн үйл ажиллагааны журмаар ТУЗ-ийн нарийн бичиг нь ТУЗ-аас томилогддог бөгөөд ТУЗ-ын даргын өмнө хариуцлага хүлээнэ. |  |
| ХОЁРДУГААР ЗАРЧИМ. ТӨЛӨӨЛӨН УДИРДАХ ЗӨВЛӨЛИЙН ДЭРГЭДЭХ ХОРООД, ТЭДГЭЭРИЙН ЧИГ ҮҮРЭГ | | | |  |
| Төлөөлөн удирдах зөвлөл нь өөрийн үйл ажиллагааг тодорхой чиг үүрэг хариуцсан өөрийн дэргэдэх хороодоор дамжуулан хэрэгжүүлж, эцсийн хариуцлагыг хүлээнэ | | | |  |
| 7 | 2.1. Төлөөлөн удирдах зөвлөлийн дарга болоод төлөөлөн удирдах зөвлөлийн гишүүдийн олонх нь хараат бус гишүүн байхыг зорино. | Хэрэгжсэн.  2 оноо | Мөн “Багануур” ХК-ийн дүрмээр ТУЗ-ийн 12 гишүүний 4 нь хараат бус байхаар зохицуулсан. ТУЗ-ын даргаар эмэгтэй хүн ажиллаж байна. |  |
| 8 | 2.2. Төлөөлөн удирдах зөвлөлийн дэргэдэх аудитын хороо нь үйл ажиллагааны журам аудитын бодлогын баримт бичигтэй байна. Аудитын хорооны дарга нь төлөөлөн удирдах зөвлөлийн дарга бус байна. Аудитын хорооны хуралд компанийн гүйцэтгэх удирдлага болон ажилтнууд гагцхүү тус хорооны хүсэлтээр оролцоно. | Хэрэгжсэн.  2 оноо | Төлөөлөн удирдах зөвлөлийн дэргэдэх аудитын хорооны үйл ажиллагааны журмаар Аудитын хорооны үйл ажиллагаа, эрх үүргийн зохицуулж өгсөн. Аудитын хорооны даргаар ТУЗ-ийн хараат бус гишүүн ажилладаг бөгөөд Аудитын хорооны үйл ажиллагааны журмаар компаний эрх бүхий этгээдийг хорооны хүсэлтээр хуралд оролцох боломжтой. |  |
| 9 | 2.3. Төлөөлөн удирдах зөвлөлийн дэргэдэх цалин урамшууллын хороо нь цалин, урамшууллын үйл ажиллагааны журам, цалин урамшууллын бодлогын баримт бичигтэй байна.  Цалин урамшууллын хорооны дарга нь төлөөлөн удирдах зөвлөлийн дарга бус, мөн хараат бус гишүүн байна. Цалин урамшууллын хорооны хуралд гүйцэтгэх удирдлага гагцхүү хорооны хүсэлтээр оролцоно. | Хэрэгжсэн.  2 оноо | Төлөөлөн удирдах зөвлөлийн дэргэдэх цалин урамшууллын хорооны үйл ажиллагааны журмаар цалин урамшууллын хорооны үйл ажиллагаа, эрх үүргийг зохицуулж өгсөн. Цалин урамшууллын хорооны даргаар ТУЗ-ийн хараат бус гишүүн ажилладаг бөгөөд тус хорооны үйл ажиллагааны журмаар компаний эрх бүхий этгээдийг хорооны хүсэлтээр хуралд оролцох боломжтой. |  |
| 10 | 2.4. Төлөөлөн удирдах зөвлөлийн дэргэдэх нэр дэвшүүлэх хороо нь үйл ажиллагааны журам, залгамж халааны бодлогын баримт бичигтэй байна. Нэр дэвшүүлэх хорооны дарга нь төлөөлөн удирдах зөвлөлийн дарга бус, мөн хараат бус гишүүн байна. | Хэрэгжсэн.  2 оноо | Төлөөлөн удирдах зөвлөлийн дэргэдэх нэр дэвшүүлэх хорооны үйл ажиллагааны журмаар тус хорооны үйл ажиллагаа, эрх үүргийг зохицуулж өгсөн. Цалин урамшууллын хорооны даргаар ТУЗ-ийн хараат бус гишүүн ажилладаг. |  |
| 11 | 2.5. Төлөөлөн удирдах зөвлөл нь өөрийн дэргэд бусад чиг үүрэг бүхий байнгын болон түр хороог байгуулж болно. Төлөөлөн удирдах зөвлөлийн дэргэдэх хороод бүгд үйл ажиллагааны журам, заавартай, чиг үүргээ хэрэгжүүлэхэд шаардлагатай мэдлэг, ур чадвар, ажлын туршлага бүхий бүрэлдэхүүнтэй байна. | Хэрэгжсэн.  2 оноо | Одоогоор түр хороо байгуулаагүй. Харин аудитын хороо, цалин урамшууллын хороо, нэр дэвшүүлэх хорооны хувьд хараат бус гишүүдээс бүрдсэн бөгөөд тус хараат бус гишүүд салбар бүрт тодорхой туршлагатай бөгөөд “Багануур” ХК-ийн цахим хуудаснаас харах боломжтой. |  |
| ГУРАВДУГААР ЗАРЧИМ. ТАЙЛАГНАЛ, МЭДЭЭЛЛИЙН ИЛ ТОД БАЙДАЛ | | | |  |
| Төлөөлөн удирдах зөвлөл нь санхүүгийн болон санхүүгийн бус тайлагнал, мэдээллийн ил тод байдлын үнэн, бүрэн, тэнцвэрт байдлыг хангана | | | |  |
| 12 | 3.1. Төлөөлөн удирдах зөвлөл нь компанийн мэдээллийн ил тод байдал, тайлагналын журмыг баталж, хэрэгжилтэд нь хяналт тавина. | Хэрэгжиж байна.  1 оноо | Шинэ журмын төсөл боловсруулах ажлын хэсэг байгуулагдан ажиллаж байна. |  |
| 13 | 3.2. Төлөөлөн удирдах зөвлөл нь энэхүү кодекст заасан засаглалын баримт бичиг, дүрэм, журам, зааврыг цахим хуудсаараа дамжуулан олон нийтэд хүргэнэ. | Хэрэгжсэн.  2 оноо | “Багануур” ХК-ийн Цахим хуудсанд баримт бичгийн мэдээллүүд эхнээсээ шат дараалалтай шинэчлэгдэж байгаа . |  |
| 14 | 3.3. Санхүүгийн болон санхүүгийн бус тайлагнал нь тэнцвэртэй, тодорхой, бодит байна. Санхүүгийн бус тайлан нь хүрээлэн буй орчин, нийгэм, эдийн засгийн хүрээнд компанийн тогтвортой үйл ажиллагаанд нөлөөлж болзошгүй хүчин зүйлс, эрсдэл, компанийн үйл ажиллагааны зорилго, зорилтууддаа хүрсэн эсэхийг үнэлсэн мэдээлэл байна. | Хэрэгжсэн.  2 оноо | 2021 оноос эхлэн “Багануур” ХК-ийн үйл ажиллагааны болон санхүүгийн тайланд тус мэдээллүүд эхнээсээ шат дараалалтай багтаад явж байгаа. |  |
| ДӨРӨВДҮГЭЭР ЗАРЧИМ. АУДИТ, ХЯНАЛТЫН ТОГТОЛЦОО | | | |  |
| Төлөөлөн удирдах зөвлөл нь аудит, хяналтын тогтолцооны хараат бус, үр дүнтэй байдлыг хангана | | | |  |
|  | 4.1. Төлөөлөн удирдах зөвлөл нь аудитын хорооны үйл ажиллагааны журамд хөндлөнгийн аудитортой харьцах, хөндлөнгийн аудиторыг хуульд заасан чиг үүргээ саадгүй гүйцэтгэх нөхцөл боломжоор хангах талаар тусгаж, журмын хэрэгжилтэд хяналт тавина. | Хэрэгжсэн.  2 оноо | Төлөөлөн удирдах зөвлөлийн дэргэдэх аудитын хорооны үйл ажиллагааны журмаар Аудитын хорооны үйл ажиллагаа, эрх үүргийн зохицуулж өгсөн. |  |
| 15 |  |
| 16 | 4.2. Хөндлөнгийн аудитор нь хувьцаа эзэмшигчдийн ээлжит хуралд оролцож, аудиттай холбоотой асуудлаар хувьцаа эзэмшигчдэд мэдээлэл өгдөг байна. | Хэрэгжүүлэхээр ажиллаж байна.  1 оноо | 2024 оны Хувьцаа эзэмшигчдийн ээлжит хуралд хөндлөнгийн аудитыг оролцуулахаар ажиллаж байна. |  |
| 17 | 4.3. Дотоод аудитын тогтолцоо, түүний бүтэц, зохион байгуулалт, чиг үүргийн талаарх мэдээллийг компанийн үйл ажиллагааны тайлан болон цахим хуудсаар дамжуулан олон нийтэд мэдээлж тэдгээрт орсон өөрчлөлтийг тухай бүр мэдэгдэнэ. | Хэрэгжсэн  2 оноо | Жилийн үйл ажиллагааны тайланд тус мэдээллийг тусгаж компанийн сайтад нийтлэн ажиллаж байна. |  |
| ТАВДУГААР ЗАРЧИМ. ЭРСДЭЛИЙН УДИРДЛАГА | | | |  |
| Төлөөлөн удирдах зөвлөл нь эрсдэлийн удирдлага болон комплайнсын хяналтыг зохистой байдлаар, хараат бусаар зохион байгуулж, тэдгээрийн үр дүнтэй байдалд тогтмол хяналт тавина | | | |  |
| 18 | 5.1. Компани нь эрсдэлийн удирдлагын заавар болон бүтэцтэй байх ба эрсдэлийн удирдлагын үйл ажиллагааны үр дүн, хараат бус байдалд төлөөлөн удирдах зөвлөл хяналт тавина. | Хэрэгжүүлэхээр ажиллаж байна.  Оноо 1 | Тус эрсдэлийн удирдлагын бүтцийг бий болгоход шаардлагатай судалгаа шинжилгээний ажлын хэсэг ажиллаж байгаа. |  |
| 19 | 5.2. Төлөөлөн удирдах зөвлөл нь дэргэдээ эрсдэлийн удирдлага хариуцсан хороотой байхыг зорих ба уг хороо нь гурваас доошгүй тооны гишүүнтэй, дарга болон гишүүдийн олонх нь хараат бус гишүүн байна. Эрсдэлийн хорооны үйл ажиллагааны журам, бүтэц, бүрэлдэхүүнийг компанийн жилийн үйл ажиллагааны тайлан болон цахим хуудсаар дамжуулан нийтэд мэдээлж, тус хорооны хурлын ирц, хуралдсан асуудал, давтамжийн талаар тогтмол тайлагнана. | Хэрэгжүүлэхээр ажиллаж байна.  Оноо 1 | Тус эрсдэлийн удирдлагын бүтцийг бий болгоход шаардлагатай судалгаа шинжилгээний ажлын хэсэг ажиллаж байгаа. |  |
| 20 | 5.3. Компанийн үйл ажиллагаанд байгаль орчин, нийгмийн хариуцлага, эрүүл мэнд, аюулгүй байдлын эрсдэл байгаа эсэхийг үнэлэн нийтэд мэдээлж, тэдгээр эрсдэлийг хэрхэн удирдаж буйгаа тайлбарлана. | Хэрэгжүүлэхээр ажиллаж байна.  1 оноо | “Үнэт цаасны бүртгэлийн журам”-д заасны дагуу 2023 оны тайланг журмын хугацаанд тайлагнахаар ажиллаж байна. |  |
| 21 | 5.4. Компани нь комплайнсын хяналтын заавар болон бүтэцтэй байх ба комплайнсын хяналтын хэрэгжилтийн үр дүн, хараат бус байдалд төлөөлөн удирдах зөвлөл хяналт тавина. | Хэрэгжүүлэхээр ажиллаж байна.  1 оноо | Төлөөлөн удирдах зөвлөлийн хяналт тавих процессийг тодорхой болгохоор ажиллаж байна. |  |
| ЗУРГААДУГААР ЗАРЧИМ. ЭРХ БҮХИЙ АЛБАН ТУШААЛТНЫ ЦАЛИН УРАМШУУЛАЛ | | | |  |
| Эрх бүхий албан тушаалтны цалин, урамшууллын хэмжээ нь компанийн алсын хараа, онцлогт тохирсон, шударга, ил тод байна | | | |  |
| 22 | 6.1. Төлөөлөн удирдах зөвлөлийн гишүүний цалин, урамшууллын хэмжээ, олгох хэлбэр, давтамжийг хувьцаа эзэмшигчийн хурлаар ил тод хэлэлцэж батална. | Хэрэгжсэн  2 оноо | Хувьцаа эзэмшигч Эрдэнэс Монгол ХК-иас цалин урамшууллын хэмжээг баталсан. |  |
| 23 | 6.2. Компани цалин, урамшууллын хэмжээг тогтоох үндэслэл болсон ажил үүргийн бүрдэл хэсгүүд, ажлын гүйцэтгэлийг үнэлэх шалгуурыг цалин, урамшууллын бодлогын баримт бичигт тусгана. | Хэрэгжүүлэхээр ажиллаж байна.  1 оноо | Ажил үүргийн бүрдэл хэсгүүд, ажлын гүйцэтгэлийг үнэлэх шалгуур үзүүлэлтийг нэгтгэж нэг цалин урамшууллын бодлогын баримт бичиг болгох нэгтгэхээр ажиллаж байна. |  |
| 24 | 6.3. Компанийн жилийн үйл ажиллагааны тайланд гүйцэтгэх удирдлагын үндсэн цалин, шагнал бусад урамшууллыг олгох гүйцэтгэлийн шалгуурыг тусгана. | Хэрэгжсэн.  2 оноо | Тухайн жилийн санхүүгийн тайланд тус мэдээлэл болон тодорхой шаардлагуудыг тусгасан. |  |
| ДОЛООДУГААР ЗАРЧИМ. ОРОЛЦОГЧ ТАЛУУДЫН ЭРХ АШИГ | | | |  |
| Компанийн үйл ажиллагаанд оролцогч талуудын эрх ашгийг хүндэлнэ | | | |  |
| 25 | 7.1. Компани нь төлөөлөн удирдах зөвлөлөөс баталсан бусад оролцогч талуудтай харилцах, хамтран ажиллах талаар бодлогын баримт бичигтэй байна. Төлөөлөн удирдах зөвлөл болон гүйцэтгэх удирдлага нь оролцогч талуудын эрх ашгийг хүндэтгэн, тэдэнтэй хамтран ажиллах байгууллагын соёлыг төлөвшүүлнэ. | Хэрэгжүүлэхээр ажиллаж байна.  1 оноо | Компани нь оролцогч талуудын эрх ашгийг ханган ажиллах тал дээр анхааран ажиллаж байна. Тусдаа бодлогын баримт бичиг боловсруулах ажил эхэлсэн болно. |  |
| 26 | 7.2. Компанийн жилийн үйл ажиллагааны тайланд оролцогч талуудтай хамтран ажиллахдаа ямар асуудалд голчлон анхаарч, ямар стратеги баримтлан хэрхэн хэрэгжүүлж ажилласан талаар тусгана. | Хэрэгжсэн.  2 оноо | Компанийн дүрэм болон ес зүйн дүрэмд тусгасан болно. |  |
| 27 | 7.3. Оролцогч талуудтай хамтран ажиллах, мэдээлэл солилцох, харилцах зорилгоор компанийн цахим хуудсыг үр дүнтэйгээр ажиллуулна. | Хэрэгжсэн.  2 оноо | Компанийн цахим хуудас нь ойлголмжтой бөгөөд хүртээмжтэй ажиллаж байна. |  |
| 28 | 7.4. Компанийн ажилтнуудын санал, хүсэлт, гомдлыг хүлээн авч шийдвэрлэх дотоод журам, нийгмийн асуудлыг шийдэх, мэргэжил дээшлүүлэх дотоод журам, ажлын төлөвлөгөөтэй байна. | Хэрэгжсэн.  2 оноо | Хөдөлмөрийн дотоод журамд тусгасан |  |
| НАЙМДУГААР ЗАРЧИМ. КОМПАНИЙН СОЁЛ | | | |  |
| Төлөөлөн удирдах зөвлөлийн гишүүд компанид бизнесийн ёс зүйн өндөр хэм хэмжээг тогтоож, өөрсдөө манлайлан гүйцэтгэх удирдлага, ажилтнуудад мөрдлөг болгоно | | | |  |
| 29 | 8.1. Компанийн үнэт зүйлс, алсын харааг оновчтой тодорхойлж, хууль ёсны, ёс зүйтэй, хариуцлагатай үйл ажиллагаа явуулах зорилгоор төлөөлөн удирдах зөвлөл нь ёс зүйн дүрмийг батлан, нийтэд мэдээлж, хэрэгжилтэд нь хяналт тавина. | Хэрэгжүүлсэн  2 оноо | Компанийн дүрэм болон ТУЗ-ын үйл ажиллагааны дүрэм журманд тусгагдсан. Хяналтын механизмыг илүү нарийвчлан тусгах шаардлагатай |  |
| 30 | 8.2. Аливаа хууль бус үйлдэл болон ёс зүйн зөрчлийг төлөөлөн удирдах зөвлөл, эсвэл түүний дэргэдэх холбогдох хороонд мэдээлэх "шүгэл үлээгчийн" тогтолцоотой байна. | Хэрэгжүүлсэн  2 оноо | Энэ талаар тусгасан төстэй заалтууд зарим журамд бий. Холбогдох журамд нарийвчлан дэлгэрэнгүй тусгах шаардлагатай. |  |
| 31 | 8.3. Ёс зүйн дүрмээр авлига, албан тушаалын гэмт хэргээс ангид байх болон улс төрийн үйл ажиллагааг дэмжих, /дэмжихгүй байх/ хандив өргөх /өргөхгүй байх/ талаар зохицуулна. | Хэрэгжүүлсэн  2 оноо | Ес зүйн дүрмээр тусгайлан зохицуулсан |  |
| ЕСДҮГЭЭР ЗАРЧИМ. ХУВЬЦАА ЭЗЭМШИГЧДИЙН ЭРХ | | | |  |
| Компани болон төлөөлөн удирдах зөвлөл нь хувьцаа эзэмшигчдийн эрхийг хүндэтгэн тэгш хандаж, мэдээлэл авах болон эрхээ хэрэгжүүлэх бололцоогоор бүрэн хангана | | | |  |
| 32 | 9.1. Компани хөрөнгө оруулагч болон бусад оролцогч талуудад зориулан өөрийн үйл ажиллагаа, санхүүгийн байдал, засаглалын зохион байгуулалт, гүйцэтгэлийн үр дүнгийн талаарх мэдээллийг цахим хуудсаараа дамжуулан тухай бүр хүргэнэ. | Хэрэгжүүлж эхэлсэн  1 оноо | Цахим хуудсанд жилийн санхүүгийн болон үйл ажиллагааны тайлан бусад төлөвлөгөө биелэлттэй холбоотой мэдээллүүд тогтмол байршдаг |  |
| 33 | 9.2. Компани хөрөнгө оруулагчидтай харилцах хөтөлбөртэй байх ба хөрөнгө оруулагчидтай харилцах, мэдээлэл солилцох цахим сувгийг хөгжүүлнэ. | Хэрэгжүүлж эхэлсэн.  1 оноо | Компанийн цахим хуудас болон Хөрөнгийн биржийн сайтад хөрөнгө оруулагч нарт зориулсан мэдээ мэдээллийг оруулдаг |  |
| 34 | 9.3. Компани хувьцаа эзэмшигчийн хувьцаа эзэмшигчдийн хуралд оролцох, санал гаргах, санал өгөх,  мэдээлэл авах зэрэг хууль ёсны эрхээ хэрэгжүүлэх бололцоо, нөхцөлийг бүрдүүлнэ. | Хэрэгжсэн  2 оноо | Хуульд заасны дагуу хурлын саналыг авдаг хурлыг зохион байгуулдаг. |  |
| 35 | 9.4. Компанийн үйл ажиллагааны чиглэл, өмчлөлийн бүтэцтэй холбоотой асуудлаар хувьцаа эзэмшигчдийн санал өгөх эрхээ хэрэгжүүлэхэд нь онцгойлон анхаарна. | Хэрэгжсэн  2 оноо | Хууль болон дүрэм журмыг дагаж мөрдөн ажиллаж байна. |  |
| 36 | 9.5. Компани болон хувьцаа эзэмшигчдийн нийтлэг ашиг сонирхол зөрчигдөхөөс сэргийлэх зорилгоор сонирхлын зөрчилтэй хэлцэл хийх журамтай байх ба түүний хэрэгжилтийг нийтэд мэдээлнэ. | Хэрэгжүүлэхээр ажиллаж байна.  1 оноо | Компанийн тухай хууль болон компанийн дүрэмд заасны дагуу сонирхлын зөрчилтэй хэлцэл хийгдэж холбогдох тогтоол шийдвэрийг гаргадаг. |  |
| Санамж: | | | |  |
| Компани нь засаглалын зарчмуудыг Монгол Улсын үнэт цаасны арилжаа эрхлэх байгууллагад үнэт цаасаа бүртгүүлсэн бүх хуулийн этгээд хэрэгжүүлнэ. | | | |  |
| Тухайлбал, "МХБ" ХК-ийн 1-р ангилалд бүртгэлтэй үнэт цаас гаргагч нь кодексийн зүйл тус бүрээр энэхүү маягтын дагуу хэрэгжилт, эсхүл тайлбарыг бүрэн, 2-р ангилалд бүртгэлтэй этгээд 95 хувийг хангасан байна. | | | |  |
| Хэрэв дээр дурдсан шалгуурыг хангаагүй буюу хэрэгжүүлээгүй эсвэл тайлбарлаагүй тохиолдолд Тухайн ХК-ийн МХБ-ийн бүртгэлийн ангиллыг бууруулах үндэслэл болох ба нөгөө талаас хөрөнгө оруулагч шийдвэр гаргахад нөлөөлөх шалтгаан болно. | | | |  |